Kategoria (filosofia)

Kategoria (entiteettiluokka, perusluokka) tarkoittaa filosofiassa (erityisesti ontologiassa) yleisimpiä todellisuuden olemuksia tai yleisimpiä käsitteitä, peruskäsitteitä. Filosofeilla on ollut hyvin erilaisia näkemyksiä siitä, mitä kategorioita on olemassa. Olevan kategorioina on pidetty esimerkiksi fyysisiä kappaleita, mieliä, ominaisuuksia, relaatioita, aikaa ja avaruutta sekä tapahtumia. == Kategoriajärjestelmiä == === Aristoteleen kategoriat === Aristoteelisessa perinteessä oleva on mitä tahansa, minkä voidaan sanoa olevan sanan 'oleminen' missä tahansa merkityksessä. Olevan kategorioita voidaan siis ajatella erilaisina olemisen tapoina. Täsmällisemmin kategoriat ovat asioiden kaikkein yleisimmän tason luokkia, eli luokkia joita ei voida enää palauttaa mihinkään muuhun yleisempään luokkaan. Aristoteleen filosofiassa kategorialla (summum genus tai genus generalissimum) tarkoitetaan olemusta, joka ei ole minkään suvun (genus) laji (species), eli kaikkein ylimpänä hierarkiassa olevia käsitteitä. Hän esitteli teoksessaan Kategoriat seuraavat kymmenen kategoriaa: # Substanssi eli olio # Kvantiteetti (määrä) # Kvaliteetti (laatu) # Suhteessa oleva # Paikka # Aika # Asento # Jollakin oleminen # Tekeminen # Tekemisen kohteena oleminen Substanssin käsitteen sisältö on edelleen filosofisen keskustelun aihe. === Stoalaiset kategoriat === Stoalaiset lukivat kategorioiksi seuraavat neljä:Brunschwig, Jacques: ”Stoic Metaphysics”. Teoksessa # Substanssi: ousia, josta kaikki oleva koostuu # Kvaliteetti: tapa jolla aine on järjestetty # Dispositio: piirteet jotka eivät ole oliossa itsessään, kuten koko, muoto, asento tai toiminta # Dispositio suhteessa johonkin: piirteet jotka ovat suhteessa muihin ilmiöihin, kuten olion sijainti suhteessa muihin olioihin === Kantin kategoriat === Immanuel Kant esitti teoksessaan Puhtaan järjen kritiikki seuraavan järjestelmän: * Määrä (kvantiteetti) ** Ykseys ** Moninaisuus (mitta) ** Kaikkeus * Laatu (kvaliteetti) ** Todellisuus (reaalisuus) ** Negaatio ** Rajallisuus (limiteetti) * Suhde (relaatio) ** Substanssi: olennaiset/luontaiset (substanssi) ja ei-olennaiset (aksidenssi) ominaisuudet ** Syy ja seuraus: kausaalisuus ja riippuvuus ** Yhteisyys: vuorovaikutus olion ja muiden olioiden välillä * Modaliteetti ** Mahdollisuus (mahdollinen - mahdoton) ** Olemassaolo (olemassa - ei olemassa) ** Välttämättömyys (välttämätön - satunnainen) === Muita järjestelmiä === Charles S. Peirce, joka oli tutkinut sekä Kantin että Aristoteleen teorioita, esitti kolmen kategorian järjestelmän: ensiys, toiseus ja kolmannuus, jota hän käytti usein myöhemmissä teoksissaan. Edmund Husserl kirjoitti laajalti kategoriajärjestelmistä osana fenomenologiaansa.Husserl 1962, 2000 Nykyaikaisia kategoriajärjestelmiä ovat esittäneet Wilfrid Sellars (1974), Reinhardt Grossman (1983), Ingvar Johansson (1989), J. Hoffman ja G. S. Rosenkrantz (1994), Roderick Chisholm (1996), sekä Barry Smith (2003). Gilbert Rylelle (1949) kategoria (erityisesti kategoriavirhe) oli keskeinen semanttinen käsite, mutta sillä on vain vähän yhteyksiä ontologisiin kategorioihin. == Katso myös == * Esteettinen kategoria * Kategoriavirhe * Luokka * Luonnollinen luokka * Ontologiset kategoriat kognitiivisessa psykologiassa * Tyyppi ja token == Lähteet == == Kirjallisuutta == * * * Chisholm, Roderick: A Realistic Theory of Categories. Cambridge Uni. Press, 1996. * Grossman, Reinhardt: The Categorial Structure of the World. Indiana Uni. Press, 1983. * Hoffman, J. & Rosenkrantz, G. S.: Substance among other Categories. Cambridge Uni. Press, 1994. * Husserl, Edmund: Ideas: General Introduction to Pure Phenomenology. Boyce Gibson, W. R., trans. Collier, 1962. * Husserl, Edmund: Logical Investigations, 2nd ed. Findlay, J. N., trans. Routledge, 2000. * Johansson, Ingvar: Ontological Investigations. Routledge, 1989; 2nd ed. Ontos Verlag 2004. * * Peirce, Charles: The Essential Peirce, vols. 1,2. Houser, Nathan et al, eds. Indiana Uni. Press, 1992, 1998. * Ryle, Gilbert: The Concept of Mind. Uni. of Chicago Press, 1949. * Sellars, Wilfrid: "Toward a Theory of the Categories". Teoksessa Essays in Philosophy and Its History. Reidel, 1974. * Smith, Barry: "Ontology". Teoksessa Blackwell Guide to the Philosophy of Computing and Information. Blackwell, 2003. == Aiheesta muualla == * Lowe, E. J.: Recent Advances in Metaphysics * * * Thomasson, Amie: Ontological Categories and How to Use Them Luokka:Ontologia